ભારતના લોકો કરતાં પાકિસ્તાની નાગરિકો વધારે હેપ્પી છે. એ તો છે જ એવા, આપણને દુઃખી જોઈને વધારે ખુશ થાય તેવા છે એવું પણ ભારતીયો કહી શકે એમ છે. કારણ કે ભારતના લોકો વધારે દુઃખી થયા છે. છેલ્લા બે વર્ષમાં ભારતના લોકોનું આનંદનું પ્રમાણ ઘટ્યું છે. તેમાં એક કારણ નોટબંધીનું હશે અને વાતવાતમાં આધાર કાર્ડ લિન્ક કરવાનું ટેન્શન પણ હશે – ટ્વીટર પર ઓલરેડી મજાક ચાલી રહી છે. કેમ કે સંયુક્ત રાષ્ટ્રસંઘનો અહેવાલ આવ્યો તેમાં ફરી એકવાર ભારતીયો વધારે દુઃખી જણાયા છે અને પાકિસ્તાનીઓ વધારે ખુશી જણાયા છે. ભારતીયોને વધારે ઉદાસ જોઈને પાકિસ્તાનીઓ ખુશ થયા છે તેવું આ રિપોર્ટે નથી કહ્યું. આ તો પેલા મજાકીય લોકો કહે છે, પણ આ મજાક કરનારા લોકોને આનંદીત લોકો ના કહેવાય? ના, માણસ નિરાશ અને દુઃખ થાય ત્યારે મજાકનો આશરો લેતો હોય છે. સંયુક્ત રાષ્ટ્રસંગના વર્લ્ડ હેપ્પીનેસ રિપોર્ટમાં બીજા ઘણા પરિબળોને ધ્યાનમાં રાખીને ધોરણ નક્કી કરાતું હોય છે.